stanford-oval/wikipedia huggingface dataset:
Cyrus Christie

Cyrus Christie helmikuussa 2018.
Cyrus Sylvester Frederick Christie (s. 30. syyskuuta 1992 Coventry, Englanti) on irlantilainen jalkapalloilija, pelipaikaltaan puolustaja. Hän edustaa Englannin mestaruussarjaan kaudeksi 2021–2022 pudonnutta Fulhamia.
Christie pelasi Coventry Cityn edustusjoukkueessa ensimmäisen kerran liigacupin ottelussa Morecambea vastaan elokuussa 2010. Kauden 2010–2011 aikana hän kävi lainalla alemman sarjatason Nuneatonissa ja Hinckleyssä. Kaudella 2011–2012 hän kuului jo Coventryn vakiokokoonpanoon mestaruussarjassa ja kahtena seuraavana kautena ykkösliigassa. Kesällä 2014 hän siirtyi mestaruussarjajoukkue Derby Countyyn ja kesällä 2017 saman sarjan Middlesbroughiin. Tammikuussa 2018 Christie siirtyi Fulhamiin, joka pelasi kauden 2018–2019 Valioliigassa ja nousi sinne jälleen kaudeksi 2020–2021. Kauden 2019–2020 loppuun mennessä Christie on pelannut Valioliigassa 28 ottelua ja mestaruussarjassa nousukarsinta mukaan lukien 204 ottelua, joissa hän on tehnyt neljä maalia.
Christie pelasi Irlannin maajoukkueessa ensimmäisen kerran marraskuussa 2014 ystävyysottelussa Yhdysvaltoja vastaan. Hän kuului Irlannin joukkueeseen EM-kilpailuissa 2016 mutta jäi vaihtopelaajaksi. Hän on pelannut 24 maaottelua, viimeksi syyskuussa 2019. Avauskokoonpanossa hän on ollut 22 ottelussa. Hän teki maalin syyskuussa 2015 EM-karsintaottelussa Gibraltaria vastaan ja kesäkuussa 2017 ystävyysottelussa Uruguayta vastaan.
Carl Daniel von Haartman

| Carl Daniel von Haartman |
| --- | --- |
 Carl Daniel von Haartman, Carl Timoleon von Neffin maalaama muotokuva.
Henkilötiedot
Syntynyt: 5. toukokuuta 1792 Turku
Kuollut: 15. elokuuta 1877 (85) Piikkiö
Ammatti:  lääketieteilijä ja lääkintöhallituksen ylijohtaja
Valtiopäivämies 
Asema:  Von Haartman oli aatelissäädyssä edustaja valtiopäivillä 1867.
Puoliso:  1. Maria Helena Rosina Franzen; 2. Juliana Sofia Ramsay 3. Emilia Teodora Westzynthius.
Vanhemmat:  Gabriel Erik von Haartman ja Fredrika Lovisa von Mell.
Sukulaiset:  Haartman
Carl Daniel von Haartman (5. toukokuuta 1792 Turku – 15. elokuuta 1877 Piikkiö)  oli suomalainen lääketieteilijä ja Lääkintöhallituksen ylijohtaja.
Suku ja koulutus

Carl Daniel von Haartmanin isä oli lääketieteen professori Gabriel Erik von Haartman ja hänen äitinsä oli Turun akatemian apteekkarin, Lars Henrik von Mellin tytär Fredrika Lovisa von Mell (1770–1792). Hänen vanhempi veljensä oli talouspoliitikko Lars Gabriel von Haartman.
Ennen kandidaatintutkintoaan hän oli useaan otteeseen Uppsalassa, ja valmistuttuaan hän palveli lääkärinä Pietarissa. Vuosina 1816–1817 hän oli pitkään Lontoossa, Edinburghissa, Pariisissa, Berliinissä ja Kööpenhaminassa sekä perehtyi käytännölliseen synnytysoppiin Tukholmassa. Syvimmät vaikutteensa hän sai Lontoosta.
Hänen ensimmäinen puolisonsa oli runoilija ja piispa Frans Mikael Franzénin 18-vuotias tytär Maria Helena Rosina Franzén (1800–1840), jonka kanssa hänellä oli 14 lasta, joista neljä kuoli pieninä. Metsänhoitaja Alfred Michael von Haartman (1839–1907) oli heidän poikansa, samoin kuin kenraalimajuri Hugo Leonard von Haartman (1829–1902). Muita von Haartmanin lapsia olivat lääkäri Carl Frans Gabriel von Haartman, liikemies ja valtioneuvos Fridolf Rafael von Haartman, eversti, tilanomistaja ja moninkertainen valtiopäivämies Lars Emil von Haartman (1833–1906) sekä insinööri, valtiopäivämies Alfons Jerôme von Haartman (1836–1890). Suomen Pelastusarmeijan alkuvuosien johtajana toiminut Hedvig von Haartman (1862–1902) oli hänen ja Emilia Teodora Westzynthiuksen tytär.
Hänen toinen vaimonsa vuodesta 1843 lähtien oli Juliana Sofia Ramsay (1815–1858) ja hän avioitui 68-vuotiaana kolmannen kerran vuonna 1860 Emilia Teodora Westzynthiuksen (1835–) kanssa, joka oli häntä yli 40 vuotta nuorempi. Carl Daniel von Haartmanilla oli kolmesta avioliitosta yhteensä 24 lasta, joista kuusi kuoli pieninä. Viimeinen lapsi syntyi kun von Haartman oli 77-vuotias. Verkostojen luomista edistivät hänen useiden tyttäriensä naimakaupat: hänellä oli vävyinään kaksi senaattoria, hovioikeuden presidentti, kuvernööri, kenraalimajuri ja professori. Von Haartmanin pojat puolestaan sijoittuivat merkittäviin tehtäviin eri aloille ja levittivät siten isänsä yhteiskunnallista vaikutusta.
Suku ja koulutus > Lapset

Maria Helena Rosina Franzénin (1800–1840) kanssa:
Karl Frans Gabriel (1819–1888), lääkäri;
Sofia Rosina (1821–1890), puoliso kuvernööri Alexander Lavonius;
Naema Aurora (1822–1866), 1. puoliso lääninsihteeri Arvid Gabriel Haartman, 2. puoliso hovioikeuden presidentti Otto Reinhold af Schultén;
Hedvig Lovisa Fransiska (1824–1907), puoliso senaattori Johan August von Born;
Lars Otto (1826–1826); kuoli sylilapsena
Hugo Leonard (1827–1829); kuoli lapsena
Hugo Leonard (1829–1902), kenraalimajuri;
Frans (1831–1900), tullihoitaja;
Lars Emil (1833–1906), eversti;
Karl Knut (1835–1835); kuoli sylilapsena
Alfons Jerôme (1836–1890), insinööri;
Elisabet Helena (1838–1839); kuoli sylilapsena
Alfred Mikael (1839–1907), maatalousneuvos;
Fridolf Rafael (1839–1902), liikemies;
Juliana Sofia Ramsayn (1815–1858) kanssa:
Karl Adolf Alexander (1846–1850); kuoli lapsena
Karolina Rosina Julia (1848–1917), puoliso hovioikeudenneuvos Gregorius Gummerus;
Naema Maria Helena (1850–1876), puoliso senaattori Oskar Fredrik Wilhelm Gylling;
Alma Maria Fransiska (1852–), puoliso professori Oskar Martin Ramström;
Carl Adolf (1854–), tilanomistaja;
Emilia Teodora Westzynthiuksen (1835–) kanssa:
Anna Margareta Lovisa (1861–1936);
Hedvig Eleonora (1862–1902), puoliso esikuntakapteeni Frand Rudolf von Tavel;
Emma Maria Charlotta (1864–1866); kuoli lapsena
Maria Teodora (1866–1936), puoliso hovioikeudenneuvos Nikolai Waldemar von Wendt;
Carl Erik Johannes (1869–1925), kunnallispormestari.
Lääkärin ura

Turun kaupunginlääkärinä vuonna 1817 ja seuraavana vuonna Turun akatemian kirurgian ja lapsenpäästöopin apulaisena virkauransa aloittanut Carl Daniel von Haartman nimitettiin vuonna 1825 kätilöopetusta varten perustetun synnytyslaitoksen johtajaksi Turkuun. Hänen kätilöille vuonna 1821 julkaisemaansa opaskirjaa Handbok för barnmorskor käytettiin 30 vuotta, ja siinä olevat ajatukset ovat nykyäänkin varsin ajankohtaisia. Kirjan mukaan lapsen imettäminen on äidin ensimmäinen velvollisuus.
Von Haartman opiskeli ulkomailla ja toimi Turussa Lääninsairaalan toisena lääkärinä, lääkintätoimen johtajana sekä myöhemmin vuodesta 1831 alkaen Helsingin yliopiston kirurgian professorina. Kirurgia oli tuohon aikaan varsin vaativaa, sillä anestesiaa ei ollut vielä keksitty, vaan tajuissaan olevan potilaan kädet sidottiin leikkausten ajaksi. Hän oli perustamassa Suomen lääkäriseuraa (Finska Läkaresällskapet), johon nykyisin kuuluu pääasiassa ruotsinkielisiä lääkäreitä.
Professorina von Haartman joutui ristiriitaan saksalaisen luonnonfilosofian edustajien kanssa, mutta lääkintätoimen ylijohtajana hän sai rauhassa kehittää rautaisella kädellä maan terveysoloja. Hän matkusti organisoimassa kulkutautien vastaista kamppailua ja julkaisi 1844–1845 suurelle yleisölle tarkoitetun lääkärikirjan. Apteekkeja von Haartman ei onnistunut saamaan valtion haltuun, mutta hänen työnsä mielenterveyspotilaiden hoidon edistämiseksi oli suuriarvoista. Saadakseen jonkinlaisen käsityksen ajanmukaisesta mielisairaalasta hän kävi tutustumassa Pietarissa olevaan Euroopan täydellisimpänä pidettyyn hoitolaitokseen. Suomessa perustettiin hänen vaikutuksestaan Lapinlahden mielisairaala vuonna 1841, ja Seilin sairaala muutettiin parantumattomien potilaiden turvalaitokseksi. Von Haartmanin toiminnan myötä mielisairaiden kohtelu muuttui sairaanhoidoksi ja tämänhenkinen asetus hoidosta annettiin vuonna 1840. Von Haartmanin aikana vuonna 1847 julkaistiin myös uusi asetus syfiliksen vastustamiseksi.
Von Haartman edisti merkittävästi lääkäreiden ammattitason nostamista. Keisarin määräyksellä hän sai luvan perustaa vuonna 1834 lääkäreille erityisen kirjallisuusrenkaan, jonka toimintaa helpotti huomattavasti postivapauden myöntäminen. Hänen aloitteestaan perustettiin myös vuonna 1835 Finska Läkaresällskapet, jonka puheenjohtajanakin hän toimi.  Hän edisti Suomessa vuonna 1838 eläinlääkäreiden kouluttamisen lähettämällä neljä nuorukaista opiskelemaan Tukholmaan.
Von Haartman oli aatelissäädyssä edustaja valtiopäivillä 1867. Hän kuoli 85-vuotiaana.
Calvados (departementti)

Calvados on Ranskan departementti Normandiassa Ala-Normandian hallinnollisella alueella. Vuonna 2005 siellä oli 664 000 asukasta.
Calvados on yksi Ranskan alkuperäisistä, vuonna 1790 perustetuista departementeista. Se tunnetaan joskus ”Normandian Sveitsinä”, sillä alueelle ovat tyypillisiä suuret korkeuserot, jylhät mäet ja rotkot. Departementin pääkaupunki on Caen.
Normandian maihinnousun ensimmäinen vaihe operaatio Neptunus suoritettiin pääasiassa Calvadosiin kuuluviin rannikkokuntiin, mutta myös selustaan päin pääasiassa brittiläisin ja kanadalaisin maahanlaskujoukoin yhdysvaltalaisten laskeuduttua maahan lännempänä Cherbourgin ja niemimaan valtaamiseksi.
Arromanches-les-Bains Calvadosin departementissa.
Nähtävyyksiä

Siideritie (Route du Cidre)
Juustojen tie (Route de Fromages)
Bayeux seinävaatteineen
Cabeceiras de Basto

| Cabeceiras de Basto |
| --- | --- |
 Cabeceiras de Baston kaupunkikuvaa
 lippu:  vaakuna
 Cabeceiras de Basto Portugalin kartalla
 Koordinaatit: 41°31′N, 8°0′W 
Valtio:  Portugali
Alue:  Norte
Ala-alue:  Ave
Piiri:  Braga
Hallinto:  
 – Hallinnon tyyppi:  Kunta
 – Pormestari:  Francisco Alves
Pinta-ala:  
 – Kokonaispinta-ala:  242 km²
Väkiluku (2022):  15 520
 – Väestötiheys:  64,2 as./km²
 
 cabeceirasdebasto.pt 
Infobox OKVirheellinen NIMI-arvo: 
Cabeceiras de Basto on Portugalin kunta Bragan piirissä Norten hallintoalueella. Sen pinta-ala on noin 242 neliökilometriä ja väkiluku 15 520 (vuonna 2022). Kunnan väestötiheys on siten 64,2 asukasta neliökilometrillä.
Cabeceiras de Baston pormestari on sosialistisen puolueen Francisco Alves. Kunnan juhlapäivä on 29. syyskuuta.
Freguesiat

Abadim
Alvite
Arco de Baúlhe
Basto
Bucos
Cabeceiras de Basto
Cavez
Faia
Gondiães
Outeiro
Painzela
Passos
Pedraça
Refojos de Basto
Rio Douro
Vila Nune
Vilar de Cunhas
Aiheesta muualla

Kuvia tai muita tiedostoja aiheesta Cabeceiras de Basto Wikimedia Commonsissa
Kunnan internetsivut (portugaliksi)
Bragan piirin kunnat
Amares
Barcelos
Braga
Cabeceiras de Basto
Celorico de Basto
Esposende
Fafe
Guimarães
Póvoa de Lanhoso
Terras de Bouro
Vieira do Minho
Vila Nova de Famalicão
Vila Verde
Vizela
Busiris

Busiris (m.kreik. Βούσιρις, Būsiris tai Bousiris, lat. Busiris) eli Per-Usir (egypt. 𓉐𓏤𓍟𓁻𓀭, Pr-Wsjr, ”Osiriksen talo”) voi viitata seuraaviin:
Busiris, hahmo kreikkalaisessa mytologiassa
Busiris, kaupunki Ala-Egyptissä Busiriteen nomoksessa
Busiris, kaupunki Keski-Egyptissä Herakleopoliteen nomoksessa
Busiris, kaupunki Keski-Egyptissä Memfiteen nomoksessa
Dansk Melodi Grand Prix 1989

| Eurovision laulukilpailu 1989  Tanskan euroviisukarsinta> Dansk Melodi Grand Prix 1989 |
| --- | --- |
Päivämäärä:  25. maaliskuuta 1989
Tapahtumapaikat:  Bella Center, Kööpenhamina
Juontaja(t):  Jarl de Friis-Mikkelsen
Kapellimestari:  Henrik Krogsgaard
Voittaja:  Birthe Kjær ”Vi maler byen rød”
Tanska Eurovision laulukilpailussa Virallinen verkkosivusto 
 ◄ 1988  1990 ► 
Dansk Melodi Grand Prix 1989 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1989. Kilpailu pidettiin kutsukilpailuna tanskalaisille säveltäjille. Kutsutuilta säveltäjiltä saatiin yhteensä 88 ehdotuskappaletta, joista valittiin kymmenen finalistia. Finaali pidettiin 25. maaliskuuta Bella Center -kongressikeskuksessa Kööpenhaminassa. Voittajan valitsivat yhdeksän ympäri Tanskaa kokoontunutta alueraatia, joista kukin antoi mielestään viidelle parhaalle kappaleelle pisteitä kaavalla 8-6-4-2-1. Kilpailun voitti Birthe Kjær kappaleella "Vi maler byen rød".
Tulos

| Numero | Artisti | Kappale | Lauluntekijä(t) | Pisteet | Sija |
| --- | --- | --- | --- | --- | --- |
| 1 | Birthe Kjær | "Vi maler byen rød" | Søren Bundgaard, Keld Heick | 32 | 1 |
| 2 | Maria Cecile | "Kun dig" | George Keller, Flemming Jørgensen | 23 | 5 |
| 3 | Lars Fenger | "Kom i sving" | Bent Hesselmann, Lars Fenger | 8 | 9 |
| 4 | Pia Cohn | "Nu er jeg blot en stemme" | Arne Würgler | 25 | 4 |
| 5 | Snapshot | "Du og jeg" | Turid Christensen | 10 | 8 |
| 6 | Keld & Hilda Heick | "Sommerregn" | Keld Heick, Hilda Heick | 11 | 7 |
| 7 | Lecia Jønsson | "Landet Camelot" | Ole Bredahl, Lecia Jønsson | 30 | 2 |
| 8 | Gry Johansen | "Endnu en nat" | Per Meilstrup, Keld Heick | 22 | 6 |
| 9 | Peter Belli | "Lyset bryder frem" | Kim Helweg, Morten Nilsson | 0 | 10 |
| 10 | Jørgen Olsen | "Fugle" | Wolfgang Käfer, Jørgen Olsen] | 28 | 3 |
| Pistetaulukko> Numero | Pistetaulukko> Kappale | Pistetaulukko> Keski- ja Länsi-Jyllanti | Pistetaulukko> Fyn | Pistetaulukko> Kööpenhamina | Pistetaulukko> Pohjois-Jyllanti | Pistetaulukko> Bornholm | Pistetaulukko> Itä-Jyllanti | Pistetaulukko> Etelä-Jyllanti | Pistetaulukko> Sjælland, Lolland & Falster | Pistetaulukko> Vejle | Pistetaulukko> Yht. |
| --- | --- | --- | --- | --- | --- | --- | --- | --- | --- | --- | --- |
| 1 | "Vi maler byen rød" | 8 |  | 8 |  | 4 |  | 4 | 8 |  | 32 |
| 2 | "Kun dig" | 1 | 6 |  |  | 6 |  |  | 2 | 8 | 23 |
| 3 | "Kom i sving" |  | 1 | 1 |  |  | 6 |  |  |  | 8 |
| 4 | "Nu er jeg blot en stemme" |  | 4 | 6 | 6 |  | 8 |  |  | 1 | 25 |
| 5 | "Du og jeg" | 6 |  |  | 1 | 1 | 1 |  | 1 |  | 10 |
| 6 | "Sommerregn" |  |  |  |  |  |  | 1 | 4 | 6 | 11 |
| 7 | "Landet Camelot" | 2 |  | 4 | 4 |  | 4 | 8 | 6 | 2 | 30 |
| 8 | "Endnu en nat" | 4 | 2 |  | 2 | 8 |  | 2 |  | 4 | 22 |
| 9 | "Lyset bryder frem" |  |  |  |  |  |  |  |  |  | 0 |
| 10 | "Fugle" |  | 8 | 2 | 8 | 2 | 2 | 6 |  |  | 28 |
Aiheesta muualla

Koko karsintafinaali DR:n sivuilla: Osa 1, Osa 2
Dansk Melodi Grand Prix
| --- | --- |
1950-luku:   1957  1958  1959 
1960–luku:   1960  1961  1962  1963  1964  1965  1966  1967– 
1970–luku:   –1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Chandrás

| Chandrás Χανδράς |
| --- | --- |
 Chandráksen Pyhän Demetrioksen (Ágios Demétrios) kirkko.
 Chandrás
 Koordinaatit: 35°4′53″N, 26°5′57″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Siteía
Hallinto:  
 – Asutustyyppi:  kylä
 – Kallikrates-koodi:  7204030601
Korkeus:  600 m
Väkiluku (2011):  226
Aikavyöhyke:  UTC+2
 – Kesäaika:  UTC+3
Postinumero:  720 59
Infobox OKVirheellinen NIMI-arvo: 
Chandrás (kreik. Χανδράς; transl. myös Handrás) on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 226 (vuonna 2011).
Chandráksen kylää.
Chandráksen kylä sijaitsee Kreetan itäpään sisäosissa noin 27 kilometriä etelään Siteían kaupungista. Se on rakennettu noin 600 metrin korkeuteen merenpinnasta laskettuna. Kylä mainitaan ensimmäisen kerran venetsialaisissa lähteissä vuonna 1583. Läheltä on tehty joitakin löytöjä jo minolaiselta kaudelta. Näihin lukeutuu Xykéfalosta löydetty vuorenhuippupyhäkkö.
Chandrás muodostaa myös laajemman kyläyhdyskunnan (Τοπική Κοινότητα Χανδρά, Topikí Koinótita Chandrá), johon kuuluvat varsinaisen Chandráksen kylän lisäksi kylät Ágios Panteleímonas ja Kateliónas. Koko yhdyskunnan väkiluku on 226. Aiemmin kylä kuului Léfkin kuntaan ja vuodesta 2011 lähtien Siteían kunnan Léfkin kunnallisyksikköön.
Aiheesta muualla

Kuvia tai muita tiedostoja aiheesta Chandrás Wikimedia Commonsissa
Daşkəsənin piirikunta

Daşkəsənin piiri Azerbaidžanin kartalla.
Daşkəsənin piirikunta (azer. Daşkəsən rayonu, ven. Дашкесанский район, Daškesanski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1047 neliökilometriä. Asukkaita on 32 900 henkeä (vuonna 2010).
Daşkəsənin piiri sijaitsee Azerbaidžanin länsiosan vuoristoseudulla. Se rajoittuu lännessä Gədəbəyn, pohjoisessa Şəmkirin, idässä Göygölin ja etelässä Kəlbəcərin piireihin sekä lounaassa Armeniaan.
Piirin keskus on Daşkəsənin kaupunki, josta on 397 kilometriä maan pääkaupunkiin Bakuun. Toinen huomattavampi paikkakunta on Yuxarı Daşkəsənin taajama. Kuntia on yhteensä 32, taajamia 6 ja kyliä 42. Kaupunkiväestön osuus on 43,5 % (vuonna 2010).
Aikaisemmin lähes puolet seudun asukkaista oli armenialaisia (47,2 % vuonna 1959). Vuoden 1999 väestönlaskennan mukaan 99,7 % asukkaista on azereja.
Seudun talous perustuu kaivosteollisuuteen, karjanhoitoon ja maanviljelyyn.
Historiallisia nähtävyyksiä ovat muinaiset asuinpaikat, linnoitukset ja hautausmaat, 1400-luvulla rakennetut Bayanin, Zəylikin ja Qabaqtəpən kylien kirkot sekä Quşqaraçayı- ja Gəncəjokien sillat.
Paikallislehtenä ilmestyy Daşkəsən.
Aiheesta muualla

Daşkəsənin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Cyrtobagous salviniae

| Cyrtobagous salviniae |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Suku::  Cyrtobagous
Laji::  salviniae
Kaksiosainen nimi
 Cyrtobagous salviniae  Calder & Sands 
Katso myös
   Cyrtobagous salviniae Wikispeciesissä   Cyrtobagous salviniae Commonsissa 
Infobox OKNimi-testi OK: 
Cyrtobagous salviniae on pienikokoinen, vain 2,5 millimetriä pitkä kärsäkkäisiin kuuluva kovakuoriainen. Se elää pääasiassa kellusaniaisiin kuuluvalla Salvinia molesta -lajilla. Naaras munii kasvin silmuihin, josta toukat syövät itsensä juurakkoon tai lehtiruotiin. Laji pystyy tuottamaan noin kuukauden välein yhden sukupolven, jos ilman lämpötila ei laske alle 24 celsiusasteen. C. salviniae -kovakuoriaisia voi olla neliömetrin alueella 300 aikuista ja 900 toukkaa.
C. salviniae -kovakuoriaista on käytetty ainakin 13 trooppisessa maassa Salvinia molestan torjuntaan. Kasvi leviää todella helposti ja muodostaa vesistöihin tiheitä kasvustomattoja. Australialainen tutkimusvirasto CSIRO havaitsi 1980-luvun alussa, että C. salviniae hillitsee hyvin S. molesta -lajin kasvua. Virasto laski vuonna 1980 keinotekoiseen Moondarrajärveen kovakuoriaista. Järvi oli täysin kellusaniaisen peitossa, mutta vuoden 1981 puolivälissä kasvia oli enää siellä täällä. CSIRO onnistui poistamaan C. salviniae -kovakuoriaisen avulla S. molesta -kellusaniaisen myös Sepikjoesta Papua-Uudessa-Guineassa. Tästä virasto palkittiin 1985 Unescon tiedepalkinnolla.
Civil War

| ”Civil War” Guns N’ Roses |
| --- | --- | --- |

Singlen tiedot
 Albumilta: Use Your Illusion II
 Julkaistu: 1993
 Tuottaja(t): Mike Clink
 Tyylilaji: hard Rock
 Kesto: 07.41
 Levy-yhtiö: Geffen
Guns N’ Rosesin muut singlet
| ”Yesterdays” 1992 | ”Civil War” 1993 | ”Ain’t It Fun” 1993 |
Civil War on Guns N’ Rosesin säveltämä kappale. Kappale julkaistiin alun perin vuoden 1990 albumilla Nobody's Child: Romanian Angel Appeal ja sittemmin yhtyeen Use Your Illusion II -levyllä ja se menestyi hyvin singlemyynnissä päästen Mainstream Rock -listalla neljänneksi. Sanoituksiltaan kappale on sodanvastainen ja on vanhan kokoonpanon voimakkain kappale sanomaltaan. Kappale sisältää Lannistumaton Luke -elokuvasta lainatun sitaatin:
»What we've got here is... failure to communicate. Some men you just can't reach. So you get what we had here last week, which is the way he wants it... well, he gets it. I don't like it any more than you men.»
Civil War on viimeinen kappale, jossa rumpali Steven Adler soittaa. Adlerin piti soittaa rumpuosuus 60 kertaa, jotta se onnistuisi. Tämän jälkeen Axl Rose erotti hänet yhtyeestä Adlerin huumeongelmista johtuen.
Cividate Camuno

| Cividate Camuno |
| --- | --- |

 Cividate Camunon sijainti Brescian maakunnassa
 Koordinaatit: 45°56′36″N, 10°16′42″E 
Valtio:  Italia
Alue:  Lombardia
Maakunta:  Brescia
Hallinto:  
 – Kunnanjohtaja:  Cesare Damiola
Pinta-ala:  
 – Kokonaispinta-ala:  3,31 km²
Korkeus:  230–475 m
Väkiluku (31.12.2015):  2 733
 – Väestötiheys:  826 as./km²
Aikavyöhyke:  UTC+1
 – Kesäaika:  UTC+2
Postinumero:  25040
Suuntanumero(t):  0364
 
 Kotisivut 
Infobox OKVirheellinen NIMI-arvo: 
Cividate Camuno on kunta Brescian maakunnassa Italiassa. Sen pinta-ala on runsaat kolme neliökilometriä ja asukasluku vajaat 3 000. Cividate Camunon naapurikunnat ovat Bienno, Breno, Malegno, Piancogno, Esine ja Berzo Inferiore.
Cividate Camuno sijaitsee samalla paikalla kuin entinen roomalaisten asutus. Paikkakunnalla sijaitsee Val Camonican arkeologinen museo, jossa on alueelta löytyneitä roomalaisten esineitä.
Brook Kerr

| Brook Kerr> Henkilötiedot |
| --- | --- |
Syntynyt: 21. marraskuuta 1973 (ikä 50) Indianapolis, Indiana, Yhdysvallat
Ammatti:  näyttelijä
Puoliso:  Christopher Warren
Näyttelijä
Merkittävät roolit:  Whitney Russell   (Passions)
Aiheesta muualla
IMDb 
Brook Kerr (s. 21. marraskuuta 1973 Indianapolis, Indiana, Yhdysvallat) on yhdysvaltalainen näyttelijä.
Ura

Brook Kerr tunnetaan parhaiten Whitney Russellin roolista saippuasarjassa Passions. Hän näytteli sarjassa vakituisesti vuosina 1999–2007. Hän palasi sarjaan sen muutaman viimeisen jakson ajaksi vuonna 2008.
Samana vuonna Kerr sai Tara Thorntonin roolin True Blood -sarjan alkuperäisestä pilottijaksosta, jota ei esitetty televisiossa. HBO tilasi jakson perusteella sarjan ensimmäisen tuotantokauden, mutta Taran esittäjäksi vaihdettiin Rutina Wesley.
Vuonna 2009 Kerr näytteli televisioelokuvassa Flower Girl. Hän on vieraillut useissa televisiosarjoissa kuten Moesha, CSI: Miami ja NCIS: Los Angeles.
Yksityiselämä

Brook Kerr on kotoisin Indianapolisista Indianasta. Hän muutti Los Angelesiin luomaan näyttelijänuraa valmistuttuaan lukiosta.
Kerr on ollut yhdessä puolisonsa Christopher Warrenin kanssa teini-ikäisestä asti. Kerr sai 16-vuotiaana Warrenin kanssa pojan. Kerrin ja Warrenin poika Chris Warren Jr. on nykyään näyttelijä.
Aiheesta muualla

Brook Kerr Internet Movie Databasessa. (englanniksi)
Caterina Murino

| Caterina Murino |
| --- | --- |
 Caterina Murino vuonna 2010.
Henkilötiedot
Syntynyt: 15. syyskuuta 1977 (ikä 47) Cagliari, Sardinia, Italia
Näyttelijä
Aktiivisena:  2001–
Merkittävät roolit:  Solange Dimitrios (Casino Royale)
Aiheesta muualla
www.caterinamurino.com
IMDb 
Caterina Murino (s. 15. syyskuuta 1977) on italialainen näyttelijä. Hän on esiintynyt muun muassa James Bond -elokuvassa Casino Royale (2006).
Filmografia

Nowhere (2001)
Il Regalo Di Anita (2002)
L'Enquête Corse (2004)
L'Amour Aux Trousses (2004)
Eleonora d'Arborea (2005)
Les Bronzés 3: Amis pour la vie (2006)
Vientos de agua (2006)
Casino Royale (2006)
Tyttökoulu St. Trinian’s (2007)
Il seme della discordia (2008)
The Garden of Eden (2008)
XIII (2009)
Zen (2011)
Aiheesta muualla

Caterina Murino Internet Movie Databasessa. (englanniksi)